Sbi, Magic Bricks
ఎస్‌బిఐ-మ్యాజిక్‌బ్రిక్స్‌ ‘సీల్‌ ది డీల్‌
హైదరాబాద్‌, ప్రభుత్వరంగ బ్యాంకింగ్‌ దిగ్గజం భారతీయస్టేట్‌బ్యాంకు, ప్రముఖ ఆన్‌లైన్‌ రియాల్టీ పోర్టల్‌ మ్యాజిక్‌బ్రిక్స్‌ సంయుక్తంగా నిర్వహిస్తున్న ‘సీల్‌ ది డీల్‌ నెలరోజుల జాతాకు భారీ స్పందన లభిస్తోందని చెపుతున్నాయి. ఆన్‌లైన్‌లోనే బుక్‌చేసుకున్న అధీకృత ప్లాట్లకు 8.5 శాతం స్థిర మైన వడ్డీరేటు రెండేళ్లపాటు అమలవుతుందని, 8.65 ఫ్లోటింగ్‌ రేటు సంవత్సరంపాటు అమలవుతుందని ఎస్‌బిఐ డిప్యూటి జనరల్‌ మేనేజర్‌ సంబంధన్‌ వెల్లడించారు. 200కుపైగా ప్రాజెక్టులకు ఎస్‌బిఐ ఆమోదం ఉందని వీటిలో హైదరాబాద్‌కు సంబంధించి 18 ప్రాజెక్టులు ఉన్నట్లు వివరించారు. ప్రముఖ బిల్డర్లు అపర్ణా కన్‌స్ట్రక్షన్స్‌, ఎస్‌ఎస్‌గ్రీన్‌ప్రాజెక్ట్సు, హాల్‌మార్క్‌ బిల్డర్‌, యాక్యురేట్‌ డెవలపర్స్‌ తదితర సంస్థలు రూ.23 లక్షల నుంచి రూ.3.5 కోట్ల విలువైన గృహాలను సైతం అందిస్తున్నట్లు మ్యాజిక్‌బ్రిక్స్‌ ఎంల్యాబ్స్‌ డివిజన్‌ హెడ్‌ రితేష్‌ మోహన్‌ వెల్లడించారు.
ఈ నెలరోజులపాటు కొనుగోలుదారులు నిర్మాణకాలంలో ఎలాంటి వడ్డీ చెల్లిం చాల్సిన అవసరంలేదని, తక్కువ వడ్డీరేట్లు అమలవుతాయని, ఈనెలరోజుల పాటు ఇచ్చే రుణాలకు ఎలాంటి ప్రాసెసింగ్‌ఫీజు లు ఉండబోవని అన్నారు. అలాగే 1070 స్కీం పరిధిలో 20శాతం ప్రాజెక్టు ఖర్చు భరించాలని, 70శాతం రుణం మొత్తం విడుదలవుతుందని ఎస్‌బిఐ డిజిఎం వెల్లడించారు. కస్టమర్లు మ్యాజిక్‌బ్రిక్‌ పోర్టల్‌కు లాగిన్‌ అయి దరఖాస్తులు చేసుకుంటే వాటి ప్రాజెక్టులకు అనుగుణంగా ఆమోదం లభిస్తుందని, ఇప్పటికే 4 లక్షల మంది ఉద్యోగుల జీతభత్యాలు బ్యాంకు నుంచే వెళుతున్నందున వీరికి సులువు గా రుణం అందుతుందని అన్నారు. ఈ సీల్‌దిడీల్‌ ప్రచారం ద్వారా బిల్డర్లు అందించే ఆఫర్లకు కస్టమర్లు తమ ద్వారా బహుళ ప్రయోజనాలు పొందుతారని మ్యాజిక్‌బ్రిక్స్‌ సిఇఒ వెల్లడించారు. ఆంధ్రప్రదేశ్‌కు సంబంధించి విజయవాడ, విశాఖ పట్టణాలకు కూడా ఆఫర్‌ ఇచ్చినట్లు ఎస్‌బిఐ డిజిఎం వెల్లడించారు. ఏడాదికాలంతర్వాత వడ్డీని ఎంసిఎల్‌ఆర్‌ ఆధారిత వడ్డీరేటును అమలు చేస్తామన్నారు. ఇప్పటికే అన్ని మెట్రోనగరాల్లో మంచి స్పందన లభిస్తున్నట్లు ఎస్‌బిఐ డిజిఎం, మ్యాజిక్‌ బ్రిక్స్‌హెడ్‌లు ఇరువురు హర్షం ప్రకటించారు.